da en da da da fr da en nb de da da da sv de en de da da en da sv da da da da da da da da nl da nl et da en da da da da da da da da da da da de en da da da da sv de da da da da da da da da da da da da da da da cs sv en da en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Nøddekage med passionsfrugtmousse - Fru Østergaard
Kombinationen af den lidt søde nøddebund med store “chewy” nøddestykker og den bløde let syrlige passionsfrugtmousse ovenpå, er bare helt perfekt.
Nøddekagerne kan sagtens bages flere dage før servering. De skal bare en tur i fryseren indtil få timer før servering. Desuden er de super nemme at bage.
Man kan også variere kagerne med en toppe dem med en anden type mousse – det kan evt. være jordbærmousse toppet med skønne friske bær, når sommeren er over os.
Lige nu står påsken for døren, derfor har jeg pyntet mine kager med fine små farvede chokoladeæg. De kunne også være pyntet med friske bær, chokolade, det er kun fantasien der sætter grænser.
Nøddekagerne er bagt i en silikoneform fra Silikomart. Men hvis du har en silikone muffinsform, så er den helt perfekt til disse bunde.
Der bliver 6-8 kager ud af denne opskrift, lidt afhængig af hvor store formene er.
125 g. Blandede hasselnødder og mandler
75 g. Digestive kiks eller Marie kiks
Tænd ovnen på 175 grader varmluft og hæld nødder og mandler på en bageplade. Rist dem i ovnen i ca. 5-7 minutter og lad dem køle af.
Gnid den løse skal på hasselnødderne af.
Kom ca. 80 gram af den ristede nøddeblanding i en minihakker og blend dem til fint mel.
De resterende nødder hakkes groft.
Knus kiksene til fine krummer – enten ved at komme dem i en frysepose og banke dem med en kagerulle eller blende i en minihakker.
Tænd ovnen på 180 grader – Alm. ovn.
Rør æggehvider og sukker sammen i en skål. Det skal kun røres let sammen – ikke piskes.
Tilsæt kiksekrummer, alle nødder, vanilje, bagepulver og salt og vend det hele sammen.
Hæld dejen op i muffins-formene (de skal kun være ca. halvt fyldte).
Bag nøddekagerne i ca. 18-20 minutter.
Lad nøddekagerne køle af og læg dem evt. i fryseren til du skal bruge dem.
0,75 dl. Passionsfrugt-saft (ca. 6-8 passionsfrugter)
1 dl. Yoghurt Naturel el. Græsk yoghurt
Udblød husblassen i koldt vand i min. 10 minutter.
Halvér passionsfrugterne og skrab fyldet ud i en finmasket si, pres lidt på fyldet med en dejskraber. så saften bliver siet fra og kernerne bliver tilbage i sien.
Kernerne skal ikke bruges til noget, kun den rene passionsfrugt-saft.
Hæld passionsfrugt-saften i en gryde og tilsæt citronsaft.
Varm det op og tag gryden af varmen lige før saften koger.
Lad det køle lidt og kom derefter husblassen i.
Rør i saften indtil husblassen er helt smeltet.
Halvér vaniljestangen og skrab kornene ud – mas kornene sammen med flormelis, dette gøres for at fordele vaniljekornene før det skal i moussen.
Pisk fløden til en let skum sammen vaniljesukkeret.
Tilsæt yoghurt naturel lidt ad gangen i passionsfrugt-saften og rør det godt sammen. Når alt yoghurt er tilsat, vendes passionsfrugt-massen sammen med den let piskede fløde.
Vend det let sammen med en dejskraber indtil du har en ensartet mousse.
Hæld moussen i en sprøjtepose med rund tylle – sørg for at posen er lukket i enden så moussen ikke løber ud. Moussen skal nemlig ligge på køl før den skal sprøjtes på nøddekagerne.
Moussen er alt for blød at sprøjte ud når den lige er lavet, derfor skal den på køl i ca. 30 – 45 min. Prøv at hold øje med moussen og når du fornemmer at den ikke flyder ud, kan den sprøjtes på nøddekagerne.
Pynt kagerne og så er de klar til servering.
De færdige kager kan sagtens holde sig på køl til næste dag.
Majken Brønserud 25. august 2022 at 9:16 am
Wauw hvor er de smukke dine skeer – hvor finder man sådan nogle?
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard